Diari Oficial de la Generalitat Valenciana


Sumari del DOGV 4657, del 24-12-2003 (2003/13933)

Informació pública de l'alternativa tècnica de programa d'actuació integrada en el SUP 21, la Dominica, del Pla General d'Ordenació Urbana de Sant Joan d'Alacant.
------------------------------------------------------------------------------------------------------------------------------------------------------------------

### Dades del document

Número de DOGV
:   4657

Data del DOGV
:   24-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13079


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública de l'alternativa tècnica de programa d'actuació integrada en el SUP 21, la Dominica, del Pla General d'Ordenació Urbana de Sant Joan d'Alacant. [2003/Q13592]
  
En virtut de la Resolució de la Regidoria Delegada d'Urbanisme, del dia 8 d'octubre de 2003, amb data 30 de desembre de 2002, va tindre entrada a l'ajuntament l'alternativa tècnica de programa per al desenvolupament del SUP 21, la Dominica, del vigent Pla General d'Ordenació Urbana, presentada per Noemí Montoro Soriano en representació de la mercantil Valencia Residencial, SA, comprensiva de la documentació següent:
  
Document d'homologació.
  
Pla parcial.
  
Projecte d'urbanització.
  
De conformitat amb el que establix l'article 45 de la Llei Reguladora de l'Activitat Urbanística tota persona, siga o no propietària del terreny, pot sol·licitar de l'alcalde que sotmeta a informació pública una alternativa tècnica de programa comprensiva dels documents expressats en l'apartat a) i b) de l'article 32 de la llei esmentada, i acompanyada d'una proposta de planejament i/o de projecte d'urbanització.
  
Atés que la legislació aplicable, i bàsicament la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.1994, correcció d'errades el 30.12.1994 i 17.01.1995), i l'Orde de 29 de març de 1996, per la qual s'aprova la instrucció de planejament 1/1996, de 23 de gener de 1996, sobre homologació de plans d'urbanisme a la Llei Reguladora de l'Activitat Urbanística (DOGV de 22.4.1996).
  
Atés que l'article 45 de l'esmentada Llei 6/1994, de 15 de novembre, d'Iniciació del Procediment de Programació a Iniciativa d'un Particular .
  
Se sotmet a informació pública, pel termini de 20 dies, l'alternativa tècnica de programa per al desenvolupament del SUP 21, la Dominica, del vigent Pla General d'Ordenació Urbana, presentada per Noemí Montoro Soriano en representació de la mercantil Valencia Residencial, SA, comprensiva de la documentació següent:
  
Document d'homologació.
  
Pla parcial.
  
Projecte d'urbanització.
  
La informació pública s'anunciarà mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, i s'advertix de la possibilitat de formular al·legacions, proposicions juridicoeconòmiques en competència i alternatives tècniques, mitjançant la remissió d'un avís als que consten al Cadastre com a titulars de drets afectats per l'actuació proposada.
  
Es podran presentar alternatives tècniques i al·legacions durant 20 dies comptats des de la darrera publicació de l'edicte. Les proposicions juridicoeconòmiques es presentaran durant els cinc dies següents al venciment del termini anterior. Estos terminis es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i presta caució d'això en la quantia que reglamentàriament es determine. La pròrroga es farà constar a l'expedient, s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
L'acte d'obertura de pliques es farà en la següent data hàbil a la conclusió del termini per a presentar-les. Del seu desenvolupament i resultat s'alçarà acta, sota fe pública i davant de dos testimonis. Totes les actuacions podran ser objecte de consulta i d'al·legació per les persones interessades durant els 10 dies següents al d'obertura de pliques. Els competidors, durant este període, podran associar-se unint-ne les proposicions.